
_START_ARTICLE_
Jean-Pierre Gallais
_START_PARAGRAPH_
Jean Pierre Gallais (født 18. januar 1756, død 26. oktober 1820) var en fransk journalist og historiker._NEWLINE_Gallais var under den store revolution og kejserdømmet en ivrig forfægter af royalistiske anskuelser. Efter Ludvig XVI's henrettelse udgav han en Appel à la postérité, der en tid bragte ham i fængsel. Efter restaurationen forfattede han de meget partiske tilbageblik: Histoire de la revolution du 18. fructidor et de Buonaparte (I—IV, 1814—15), Histoire de France depuis la mort de Louis XVI jusqu'en 1815 (I—V 1820—21) og flere.